**Լուչանո Նարսինգ** (նիդ.՝ Luciano Narsingh, սեպտեմբերի 13, 1990, Ամստերդամ, Նիդերլանդներ), հոլանդացի ֆուտբոլիստ, վինգեր։ Հանդես է գալիս անգլիական «Սուոնսի Սիթի»-ի և Նիդերլանդների ազգային հավաքականի կազմում։

Նարսինգը ունիվերսալ ֆուտբոլիստ է։ Նա հիմնականում հանդես է գալիս ձախ վինգերի դիրքում, բայց կարող է հանդես գալ նաև աջ վինգերի և ենթահարձակվողի դիրքերում։

Ակումբային կարիերա
------------------

### «Հերենվեն»

Լուչանոն «*Հերենվեն*»-ի ակադեմիայի սան է։

2008 թվականին նա թիմի հետ կնքել է իր առաջին պրոֆեսիոնալ պայմանագիրը։ Թիմի կազմում իր պաշտոնական նորամուտը նա նշել է 2008 թվականի հոկտեմբերի 29-ին՝ Էրեդիվիզիի շևջանակներում կայացած «Վիտես»-ի դեմ խաղում։ Հանդիպումն ավարտվել է 2-0 հաշվով՝ «Վիտես»-ի հաղթանակով։ Մեկ ամիս անց Նարսինգը մասնակցել է «Տվենտե»-ի դեմ խաղին (6-0)։

Հաջորդ մրցաշրջանի ընթացքում Լուչանոն ևս 2 հանդիպամ է մասնակցել։

### «ՊՍՎ»

2012 թվականի հուլիսի 12-ին Նարսինգը տեղափոխվել է «ՊՍՎ»։ Տրանսֆերն արժեցել է 4.1 միլիոն եվրո։ Նա իր առաջին մրցաշրջանը շատ լավ է սկսել։

2015 թվականի ապրիլի 18-ին գոլի հեղինակ է դարձել «*Հերենվեն*»-ի դեմ խաղում։ Գոլը գրանցվելէ հանդիպման 3-րդ րոպեին։ Այս խաղում «ՊՍՎ»-ն հաղթել է, որի շնորհիվ նվաճել է իր 22-րդ չեմպիոնական տիտոսը և առաջինը 2008 թվականից հետո։

### «Սուոնսի Սիթի»

2017 թվականի հունվարի 12-ին Լուչանո Նարսինգը պայմանագիր է կնքել Պրեմիեր Լիգան ներկայացնող «Սուոնսի Սիթի»-ի հետ։ Թիմը ֆուտբոլիստի տրանսֆերի համար վճարել է 4 միլիոն ֆունտ ստերլինգ։

Միջազգային կարիերա
------------------

Նիդերլանդների ազգային հավաքական Նարսինգը առաջին անգամ հրավիրվել է 2012 թվականի փետրվարին՝ Անգլիայի հավաքականի դեմ խաղին մասնակցելու համար։ Լուչանոն իր պաշտոնական դեբյուտը հավաքականի կազմում նշել է մայիսի 30-ին՝ Սլովակիայի հավաքականի եմ ընկերական խաղում։

Հավաքականի կազմում իր առաջին գոլը Նարսինգը խփել է 2012 թվականի օգոստոսի 15-ին՝ Բելգիայի հավաքականի դեմ խաղում։ Նարսինգը հրավիրվել է ԱԱ 2014-ին մասնակցելու համար, սակայան վնասվածքի պատճառով չի մասնակցել առաջնությանը։

Ձեռքբերումներ
-------------

### Ակումբային

* Նիդերլանդների չեմպիոն - 2014-15, 2015-16
* Նիդերլանդների սուպերգավաթակիր - 2012, 2015

### Անձնական

* Էրեդիվիզիի լավագույն ասիստ (22) - 2011-12

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967.
3. ↑  «PSV 4-1 sc Heerenveen». BBC Sport. 2015 թ․ ապրիլի 18. Վերցված է 2015 թ․ ապրիլի 19-ին.
4. ↑  «Swansea City sign Narsingh and target Spurs' Tom Carroll». BBC Sport. Վերցված է 2017 թ․ հունվարի 12-ին.
5. ↑  Jackson, Jamie (2012 թ․ փետրվարի 28). «Holland rediscover their old sparkle after that bitter taste of orange». *The Guardian*. London.

Արտաքին հղումներ
----------------

* Էջը «Հերենվեն»-ի պաշտոնական կայքում Արխիվացված 2017-06-10 Wayback Machine(նիդեր.)
* Ֆուտբոլիստի էջը *Sports.ru* կայքում
* Ցուցանիշները *soccerbase.com* կայքում (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · AS.com · BDFA · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Voetbalstats · worldfootball.net (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 225795 |

 |